CELEX: C2007/082/99
Language: fi
Date: 2007-04-14 00:00:00
Title: Asia T-41/07: Kanne 16.2.2007 — IPK International — World Tourism Marketing Consultants v. komissio

14.4.2007   
            
            
               FI
            
            
               Euroopan unionin virallinen lehti
            
            
               C 82/47
            
         Kanne 16.2.2007 — IPK International — World Tourism Marketing Consultants v. komissio
   (Asia T-41/07)
   (2007/C 82/99)
   Oikeudenkäyntikieli: saksa
   Asianosaiset
   
      Kantaja: IPK International — World Tourism Marketing Consultants GmbH (München, Saksa) (edustaja: asianajaja C. Pitschas)
   
      Vastaaja: Euroopan yhteisöjen komissio
   Kantajan vaatimukset
   
               —
            
            
               Euroopan yhteisöjen komission 4.12.2006 tekemä päätös (K(2006)6452) 318 000 euron takaisinperinnästä viivästyskorkoineen on kumottava
            
         
               —
            
            
               Euroopan yhteisöjen komissio on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kantaja riitauttaa komission 4.12.2006 tekemän päätöksen K(2006)6452 varojen takaisinperinnästä, jotka kantaja sai ennakkorahoituksena ECODATA-hankkeelle ennen tarjouskilpailua koskevan päätöksen kumoamista. Tämä päätös tehtiin EY 256 artiklan nojalla.
   Komissio kumosi 13.5.2005 tekemällään päätöksellä päätöksen, jolla myönnettiin tuki eurooppalaista ekoturismia koskevan tietopankin perustamiseksi, ja kantaja riitautti kumoamispäätöksen ensimmäisen oikeusasteen tuomioistuimessa (ks. asia T-297/05).
   Kantaja esittää kanteensa perusteluna, että riitautettu päätös on lainvastainen. Se perustuu lainvastaiseen kumoamispäätökseen, joten sen täytyy olla tuon päätöksen tavoin lainvastainen. Lisäksi päätös on yksipuolinen oikeustoimi, vaikka sillä aikaansaatu oikeudellinen vaade on luonteeltaan sopimusoikeudellinen ja tämän vuoksi se voidaan esittää vain nostamalla yksityisoikeudellinen kanne jäsenvaltion toimivaltaisessa tuomioistuimessa.